spoetniksels 24 maart 2014 om 12:39
Unknown 24 maart 2014 om 13:35
Anja VH 24 maart 2014 om 15:11
Stannel 24 maart 2014 om 15:16
cindy @ ateliergeorgette 24 maart 2014 om 16:32
Metimebyseija@gmail.com 24 maart 2014 om 21:32
Paspelpoes Joke 24 maart 2014 om 22:06
staruur 24 maart 2014 om 23:19
Unknown 25 maart 2014 om 12:43 Suid Afrikaanse Nuus Thread - Page 116 - Stormfront
Page 116 of 226 « First < 16 66 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 166 216 > Last »
10-19-2006, 01:34 AM #1151
Baba wat in kar dood is, was 'spil waarom gesin se lewe gedraai het'
Kaapstad. – Die babaseun wat Vrydag dood is nadat sy pa hom in ’n geparkeerde motor vergeet het, was die spil waarom sy gesin se lewe gedraai het.
Janosch Wilkinson (17 maande), was die gesin se jongste kind en luidens ’n verklaring deur die Wilkinson-familie het ’n groot deel van hul daaglikse lewe om hom gedraai.
’n Swaard hang oor die kop van sy pa, dr. Andrew Wilkinson, ’n senior lektor by die Universiteit van Kaapstad, omdat hy moontlik vervolg kan word weens sy seun se dood.
Alle mediaskakeling met die gesin word deur die universiteit se departement van kommunikasie behartig. Die Wilkinsons het die media in die verklaring bedank vir die ruimte wat aan hulle gegee word om te rou.
“Baie ouers wat kinders verloor het, sal verstaan dat die verlies die hele gesin in diepe rou gedompel het.
“In ons geval is ons hartseer vererger deur die skielike en amper ongelooflike manier waarop hy van ons weggeneem is.
“Ons probeer Janosch se dood en die spesifieke omstandighede wat daartoe aanleiding gegee het, verwerk.”
Die gesin het gesê hulle is dankbaar vir die talle boodskappe van meegevoel.
10-20-2006, 01:46 AM #1152
Boewe beroof ‘7de laan’-vrou
‘Ek is gatvol vir die polisie se houding van: ‘Bly kalm, ons sal dit opskryf en terugkom na jou toe’.
“Suid-Afrika is nie meer ’n lekker plek nie want niemand, nie eens die polisie nie, gee meer om nie.”
Só het Shareen Swart, die aktrise wat die rol van die flambojante Katinka in die sepie 7de laan speel, in trane gesê enkele ure nadat sy en haar twee dogters in hul woonstel in Meyerspark in die ooste van Pretoria beroof is.
Inbrekers het gisteroggend omstreeks 02:00 deur ’n oop venster toegang tot die woning gekry. “Net ná 06:00 toe ek opgestaan en besig was om vir die kinders ontbyt te maak, het ek opgelet die deur is oop en die rekenaarsagteware, Zoë (14) en Hankah (12) se selfone, geld en my handsak is weg.
“Die polisie was binne 20 min. by ons vir verklarings en Vodacom het die kinders se selfone tot by ’n adres in Mamelodi nagespoor, maar toe begin ons probleme.
“Ons het seker 20 oproepe na die blitspatrollie en die Silverton- en Mamelodi-polisiekantoor gemaak, maar niemand wou na die adres gaan nie.”
Swart sê elke polisieman of -vrou met wie sy gisteroggend gepraat het, het ’n laks houding gehad. “Hulle was só kalm, só stadig en daar is geen kommunikasie nie. Dit het my só gefrustreer dat ek net wil skreeu.”
Volgens Swart is dit die tweede keer in ’n paar maande dat sy beroof is. ’n Tyd gelede is haar ateljee by ’n skool in die ooste van Pretoria ook beroof van kameras, ’n televisie en ’n DVD-speler.
“Die vreemdste is dat die veiligheidswag nie op sy pos was toe die inbraak plaasgevind het nie.”
Swart, wat nou besig is met haar toneelstuk, No service please, we’re South African, sê hierdie stuk beeld die diefstal by die skool en dit wat gister met haar en so baie ander mense in die land gebeur het, uit.
“Ek dink Suid-Afrikaners kla nie genoeg nie. Ons kry in die algemeen swak diens en nie net van die polisie af nie – ander instansies ook.”
Swart het uiteindelik gewillige polisiemanne in Mamelodi gekry wat na die adres gegaan het om na haar goed te gaan soek, maar dit was ure later en hulle het niks gekry nie.
“ ’n Mens se lewe is niks werd en dit is deesdae amper ’n straf om goed te besit,” het Swart gesê. Supt. Morné van Wyk, kommunikasiehoof van die polisie in Pretoria, het gisteraand gesê as Swart ontevrede is met die polisie se diens, moet sy ’n klagte by die Silvertonse-polisiekantoor, of die onafhanklike klagte-direktoraat indien.
“Indien sy ’n klagte indien, sal dit beslis ondersoek word,” het Van Wyk gesê.
’n Senior offisier van die Silverton-polisiekantoor het Swart intussen besoek.
10-20-2006, 01:55 AM #1153
Viva Potch, laat 5 000 hoor oor naam
Potchefstroom. – Viva Potchefstroom, Viva!
Slagkrete soos dié het gistermiddag deur die strate van Potchefstroom weergalm toe ’n skare van sowat 5 000 mense na die kantoor van mnr. Maphetle Maphetle, uitvoerende burgemeester, opgeruk het uit protes teen die voorgenome verandering van dié stad se naam na Tlokwe.
Die hoofsaaklik wit skare is telkemale aangevuur deur die “voorsang” van ’n groep swart betogers wat naby optogleiers soos dr. Pieter Mulder, leier van die VF+, en die sanger Pieter Smith, ’n oud-Potchefstromer, geloop het.
Aan weerskante van die optoggangers het studente van die Potchefstroomse landboukollege hul swepe geklap.
Buite Maphetle se kantoor was dit vir ’n paar minute nie seker of hy sy verskyning sou maak nie. “Hy is bang” en “Hy is vroeg huis toe” is van die opmerkings hieroor wat uit die skare gehoor is.
Maar die burgemeester het wel verskyn en boonop in sy volle ampsgewaad. Mnr. Theo Venter, voorsitter van Aksie Potchefstroom, het die betogers gemaan om hul eerste burger met respek en waardigheid te begroet. Daar is grotendeels gehoor gegee aan dié versoek.
’n Verslag is aan Maphetle oorhandig waarin Aksie Potchefstroom se mandaat, om die naamverandering onder meer in die hoogste howe te beveg indien nodig, uitgestippel word. Dit bevat ook inligting wat die argument vir die behoud van die naam Potchefstroom ondersteun.
Maphetle het die verslag met ’n strak, byna uitdrukkinglose gesig ontvang. Hy het die betogers verseker die munisipaliteit sal die dokument by die LUR en minister van kuns en kultuur inhandig, maar “saam met dokumente wat sê die stad se naam moet verander”.
“Ons sal dit doen in die gesindheid van demokrasie in ons land. Ons sal nooit iemand se regte onder ons voete vertrap nie. Suid-Afrika behoort aan almal,” het Maphetle gesê.
Aksie Potchefstroom, die komitee wat die stryd teen die voorgenome naamverandering lei, meen daar is geen historiese gronde vir die naam Tlokwe nie.
Die Batlokwa-stam na wie dit verwys, het 100 jaar voor die Voortrekkers in die omgewing gebly en uit eie beweging getrek. Voorts is daar baie belangriker ontwikkelingsprioriteite waaraan geld eerder bestee kan word, het Venter gesê.
Geen aansoek vir die voorgenome verandering is intussen deur die munisipaliteit by die provinsiale pleknaamkomitee ingedien nie. Mnr. Japie Fransman, munisipale woordvoerder, het ná herhaaldelike versoeke nie op ’n navraag hieroor gereageer nie.
10-20-2006, 02:16 AM #1154
Storm oor hond met lemmetjiesdraad aan sy geslagsdele
’n Storm het gister los- gebars omdat die Kempton Parkse Dierebeskermingsvereniging (DBV) nie ’n hond by ’n huis in Norkem Park verwyder het nie nadat hulle ’n stuk lemmetjiesdraad wat aan sy geslagsdele vasgemaak was, verwyder het.
Honderde mense het dié DBV-tak met oproepe en e-pos oorval nadat berigte daaroor in die plaaslike koerant en die dagblad The Citizen gepubliseer is.
Die erg verskrikte hond moes Maandag deur insp. Solomon Mdaka van die DBV en drie polisiemanne van die Norkem Park-polisiekantoor vasgekeer word sodat die draad van hom afgesny kon word. Dié noukeurig ontwerpte, handgemaakte kuisheidsgordel is vermoedelik aan die hond vasgebind om te verhoed dat hy ’n teef op dieselfde perseel dek.
Mdaka en die polisiemanne moes volgens mev. Denise Stewart, bestuurder van dié DBV-tak, oor ’n hoë muur klim om toegang tot die erf te kry. Niemand was ten tyde van die voorval tuis nie. Nadat Mdaka die hond van die lemmetjiesdraadgordel bevry het, het hy gesorg dat die twee honde van mekaar geskei is en die hond op die perseel gelaat.
Mdaka het ’n nota by die huis gelos om aan die eienaar te verduidelik wat hy gedoen het.
Die feit dat die hond nie van die perseel verwyder is nie, het hewige reaksie onder diereliefhebbers ontlok.
“Ons kry nog heeldag oproepe en e-pos van oral,” het Stewart gesê. “Baie is ondersteunend, maar die meeste wil weet hoekom ons nie die hond van die perseel verwyder het nie en beskuldig ons daarvan dat ons nie ons werk doen nie.”
Stewart het gesê dat die DBV onder streng regulasies werk en dat hulle slegs ’n dier van die perseel af mag neem indien sy lewe in gevaar is. “Die hond se lewe was nie in gevaar nie.
“Slegs die hof kan ’n besluit neem om ’n dier van ’n perseel te verwyder indien sy lewe nie in gevaar is nie,” het sy gesê.
Die hond, ’n labrador-kruising, kon glo nie sit of lê nie en het dadelik na die grond gesak nadat die gordel afgehaal is.
Volgens Stewart hou die hond se eienaar vol dat dit iemand anders was wat die gordel om sy hond gebind het. “Hy het erken hy het die gordel al Sondag op die hond gesien, maar hy kon die dier glo nie aankeer om dit af te haal nie,” het sy gesê.
’n Klag van dieremishandeling is teen die eienaar ingedien.
Hy sal na verwagting binnekort in die Kempton Park-landdroshof verskyn.
10-20-2006, 02:36 AM #1155
Nou toe nou wat is volgende!!!! ‘SA regering het Machel vermoor’
Mbuzini. – Die apartheidsregering is verantwoordelik vir die vliegtuigongeluk waarin oudpres. Samora Machel 20 jaar gelede dood is, het pres. Armando Guebuza van Mosambiek gister gesê.
Guebuza het saam met onder meer pres. Thabo Mbeki byeengekom op die plek waar Machel se vliegtuig in Oktober 1986 neergestort het.
“Ons het van verskeie dele van die wêreld byeengekom om die lewe en dade te vier van pres. Samora Machel wat op lafhartige wyse in die heuwels van Mbuzini deur die apartheidsregering vermoor is,” het Guebuza gesê.
Machel se weduwee, Graça, wat intussen met oudpres. Nelson Mandela getroud is, was duidelik aangedaan by die seremonie, wat deur duisende mense van Mosambiek en Suid-Afrika bygewoon is.
Sy het ’n krans op die plek neergelê waar die Tupolev-straler neergestort het.
Mbeki het Machel geloof as ’n Afrika-held.
“Die stryd om nuwe strukture te skep sal misluk as ons nie ’n nuwe mentaliteit skep nie,” het Mbeki Machel aangehaal.
“Met ons ontmoeting hier vandag moet ons saam die vraag beantwoord: Het ons daarin geslaag om ’n leiers-korps en ’n Afrika-gemeenskap te skep wat deur ’n nuwe mentaliteit gedryf word?”
Machel, wat gehelp het om Mosambiek se onafhanklikheid van Portugal te bewerkstellig, is saam met nóg 34 mense in die vliegongeluk dood. Agt mense het die ongeluk oorleef.
Sommige meen die vlieënier van die straler het verkeerdelik gedink ’n Suid-Afrikaanse landingstrook is die Maputo-lughawe, terwyl ander glo die apartheidsregering het met die vliegtuig se radar ingemeng.
Die gesinne van die ander mense wat in die vliegongeluk dood is, het ook gister kranse by die monument neergelê. Dit bevat onder meer stukke van die vliegtuigwrak.
10-20-2006, 02:41 AM #1156
Webwerf skakel tussen boere, staat
Kaapstad. – Die DA het gister ’n nuwe interaktiewe webwerf bekend gestel sodat die landbougemeenskap onder meer vrae regstreeks aan die regering kan stel.
Oudmin. Kraai van Niekerk, DA-LP, het gister by die bekendstelling van die webwerf www.agri-matters.org.za gesê die land se boeregemeenskap voel beleër en afgeskeep deur die regering en arrogante amptenare wat die landbou gruwelik afskeep.
Die webwerf is volledig in Afrikaans en Engels en die naam daarvan is Landbousake.
Die DA meen meer kommunikasiekanale kan daartoe bydra dat die landbou minder vervreemd voel van die politieke proses, veral terwyl landbou-unies buite die politiek probeer funksioneer.
Die webwerf bied nuus oor landbouskoue en ander bedrywighede, inligting oor landelike veiligheid, grondhervorming en die beleid en aktiwiteite van die DA.
Dit bied ’n geleentheid vir enigeen om vrae te vra wat hulle aan die regering wil stel en dit in parlementêre vrae om te sit wat die minister verplig is om te beantwoord.
Mnr. Maans Nel, DA-LP, het gesê me. Lulu Xingwana, minister van landbou en grondsake, word deur linkses beïnvloed en dat die voorbeeld van Zimbabwe vermy moet word.
Mnr. Tony Leon, DA-leier, het gesê die land se 40 000 kommersiële boere en hul werkers dra 15% tot die land se bruto binnelandse produk (BBP) by en 9% van die arbeidsmag werk in die landbou.
Daarom is die 8 000 plaasaanvalle met ongeveer 1 000 sterftes die afgelope tien jaar, bedroewend.
Leon is bekommerd oor die hoeveelheid boere wat wil tou opgooi weens veiligheidsredes of die wyse waarop die regering grondhervorming toepas.
10-20-2006, 02:46 AM #1157
Lede van weermag dreig man met aanvalsgeweer op pad
’n Prokureur van Benoni aan die Oos-Rand is gister na bewering deur lede van die weermag se eenheid vir die beskerming van baie belangrike persone met ’n aanvalsgeweer gedreig terwyl hulle hom van die pad af probeer druk het.
Twee van die vyf swart voertuie – almal met geel “M” nommerplate – wat ’n wit Mercedes-Benz op die N12 vergesel het, het teen sy voertuig vasgery terwyl twee van die passasiers in dié voertuie in die ryery sy hand probeer gryp en een van hulle na bewering ’n R4-geweer met ’n opslaankolf op hom gerig het.
“Die passasier van een van die voertuie het uit sy venster geleun, sy wapen op my gerig en gesê: ‘I’ll shoot you. We’ll find you, whitey. We’ll come and get you’,” het mnr. Jonathan Stephens gister gesê.
Volgens Stephens was hy teen omstreeks 12:30 van Johannesburg af op pad huis toe, toe die konvooi voertuie naby die Kraftweg-afrit op hom afgepyl het.
“Hulle het vir my ligte geflikker, toeter geblaas en ’n sirene aangesit, maar ek kon nie in die middelbaan inbeweeg nie, want daar was nie plek nie.
“Toe ek uiteindelik voor ’n vragmotor kon inkom, het ek vir hulle die middelvinger gewys,” het hy gesê.
Dit is dié teken wat glo die moeilikheid ontlok het.
“Twee van die luukse motors – een ’n BMW en een ’n 4x4 – het probeer om my spieëltjie af te ry en ’n derde, ’n Golf, het na my toe geswaai om my te stamp, maar ek het uit die pad uit beweeg,” het Stephens gesê.
Die konvooi is glo deur ’n voertuig van die Johannesburg-metropolisie vergesel. Dié voertuig het glo net aangery.
Stephens kon nie een van die voertuie se nommerplate afskryf nie en hy weet nie of iemand anders die voorval gesien het nie.
Hy is van plan om die saak by die polisie aan te gee.
Volgens maj. Niko Allie, woordvoerder van die departement van verdediging, word die voorval in ’n ernstige lig gesien, maar benodig die departement die volledige registrasienommers van die voertuie om die voorval te ondersoek.
Volgens hoofsupt. Wayne Minnaar, woordvoerder van die Johannesburg-metropolisie, is die voertuie in ’n konvooi soos dié noodvoertuie en is die publiek volgens wet verplig om uit die pad uit te beweeg.
10-20-2006, 02:59 AM #1158
Ystervuis teen dwelms
KAAPSTAD. – Die Wes-Kaapse regering het ’n ystervuis teen dwelmhandelaars gebal in sy voortgesette plan om dié misdaad hier te knou.
Dis nou oorlog teen dwelms, het mnr. Ebrahim Rasool, premier, gister gesê nadat mnr. Nazier Kapdi (54), volgens hom een van die vermeende grootbase in die dwelmwêreld, vandeesweek hier aangekeer is. Nóg drie mans en ’n vrou is saam met hom in hegtenis geneem.
Die beskuldigdes is na bewering sleutelmense in die verskaffing van dwelms op veral die Kaapse Vlakte.
Rasool het gesê die vasvat van die dwelmbase wat die verspreiding van dwelms beheer, maak deel uit van ’n uitgebreide plan teen die dwelmprobleem in die provinsie.
Die polisie verskerp sy aanslag teen die smokkelaars om die beskikbaarheid van dwelms te beperk, terwyl die regering ook skole en kerke as teikens kies vir opleidingsprogramme om die jeug in te lig en sodoende die vraag na dwelms te laat afneem, het die premier gesê.
Volgens Rasool is die begroting vir die opleidingsprogram vanjaar met 40% tot R32 miljoen opgeskuif.
Verder kry die rehabilitasie van verslaafdes ook aandag. Rehabilitasiesentrums is geopen in die tien gebiede wat die ergste geraak word, sowel as ’n opiate-detoksifikasiesenstrum in die Stikland-hospitaal.
Die regering plaas ook advertensies in verskeie dagblaaie (ook in Die Burger) vir 1 000 werklose jong mense om as vrywilligers opgelei te word. Dié mense sal ontplooi word in die stryd teen dwelms.
“Ons beywer ons daarvoor om die dwelmbase met internasionale verbintenisse, sowel as diegene op die onderste rang, asook dwelmfabrieke in te kort,” het hy gesê.
“Ons behaal sukses deur die beskikbaarheid van veral tik in bedwang te bring. Tik is die vernaamste dwelmmiddel in die Wes-Kaap en roei die gemeenskappe op die Kaapse Vlakte uit.”
Rasool het gesê die 15%-toename in dwelmverwante misdade in die jongste misdaadstatistiek beteken meer inhegtenisnemings is in dié verband gedoen en nié dat dit meer voorkom nie.
Adj.komm. Ganief Daniels, waarnemende provinsiale polisiehoof, het gesê die polisie is voorbereid op die uitkringeffek wat dié deurbraak kan hê, wat tot spanning tussen bendes sowel as stygings in dwelmpryse kan lei.
Kapdi is Dinsdagoggend in Claremont met 4 kg tik met ’n straatwaarde van R1,2 miljoen betrap.
Daniels het gesê ondersoeke soos dié wat tot Kapdi se inhegtenisneming gelei het, verg intensiewe ondersoekwerk en geheime operasies omdat dwelmbase nie graag betrokke raak nie en klinkklare bewyse van hul aktiwiteite moeilik bekom word. Hy is egter positief dat die polisie ’n waterdigte saak teen Kapdi het.
Dr. Rodger Meyer, mediese bestuurder van Kenilworth Clinic, ’n verslawingbehandelingsentrum in die gebied waar Kapdi aangekeer is, het gesê bykans 40% van al hul pasiënte word behandel vir tikverslawing.
Hy het gesê die private sektor moet ook betrek word om te verseker die hele gemeenskap trek voordeel uit die bekamping van dwelmmisdaad.
Die vyf beskuldigdes het gister in die Wynberg-landdroshof verskyn. Die saak is tot volgende Woensdag uitgestel.
10-20-2006, 03:05 AM #1159
SUID-KAAP: Man skuldig ná dade met seuns
GEORGE. – ’n Oud-onderwyser van ’n laerskool op die dorp het gister skuld beken op aanklagte van onsedelike aanranding en seksuele misdrywe met seuns jonger as 19.
Heinrich (Hein) Robertson (46), voorheen ’n onderwyser by Laerskool George-Suid, is verlede jaar in September in hegtenis geneem nadat hy twee skoolseuns na bewering onsedelik aangerand het.
Luidens die klagstaat is vier skoolseuns uiteindelik as “slagoffers” geïdentifiseer. Die seuns was almal 12 jaar oud toe die voorvalle tussen 2001 en 2005 plaasgevind het, lui die klagstaat.
Robertson, ’n eerste oortreder, was gister tydens sy verskyning in die streekhof op Thembalethu, buite George, netjies geklee in ’n swart oortrektrui, seegroen hemp en kakiebroek.
Robertson het strak voor hom uitgestaar tydens die voorlesing van sy pleitverduideliking aan die hof.
Van die slagoffers se ouers was teenwoordig in die hofsaal.
In die pleitverduideliking, wat deur die staat aanvaar is, het dit aan die lig gekom dat Robertson se slagoffers dikwels by hom aan huis oorgeslaap het.
Luidens die pleitverduideliking het hy onder meer aan een van die slagoffers gewys hoe om te masturbeer en op ’n ander keer aan ’n ander seun se binneboud gevat.
Robertson het erken dat hy en een van die seuns gedurende 2001 mekaar by verskeie geleenthede seksueel bevredig het.
Dit het gevolg op ’n gesprek waarin die seun glo “persoonlike vrae” oor masturbasie gevra het. In die pleitverduideliking het Robertson erken dat wat hy gedoen het, verkeerd was.
Streeklanddros Tembikile Anna het aan Robertson gevra of hy bewus is van die aanklagte teen hom en dit verstaan, waarop hy geantwoord het dat hy skuld beken.
Robertson moet op 30 November weer in die hof verskyn vir vonnisoplegging.
Hy is vroeër op borgtog vrygelaat.
Volgens die ouers van die seuns het Robertson hokkie afgerig en was hy ook die slagoffers se klasonderwyser.
Na afloop van die hofverrigtinge het die slagoffers se ouers aan Die Burger gesê hulle is “tevrede” met Robertson se skuldbekentenis.
Robertson, wat etlike jare lank ’n onderwyser was, is vroeër deur die Wes-Kaapse onderwysdepartement uit die onderwys geskors.
Hy werk tans as ’n busbestuurder by die Moria-werkswinkel vir gestremdes op Pacaltsdorp buite George.
Robertson het gister die hof saam met sy prokureur, mnr. Oliff d’Oliveira, verlaat.
Mnr. Hankie Marx het vir die staat verskyn.
10-20-2006, 06:50 PM #1160
Familie vies oor as in plastieksak
’n Familie van Garsfontein in die ooste van Pretoria is erg ontsteld nadat ’n begrafnisondernemer hul geliefde se as los in ’n plastieksak van ’n drankwinkel aan hulle oorhandig het.
Die man se naam en persoonlike besonderhede was aan die sak vasgekram toe sy vriendin dit Woensdag by die Martin’s-begrafnisonderneming in Stormvoëlweg in Lindopark gaan haal het.
Volgens ’n familielid is die man se verassingsroudiens op 17 September gehou en hy sou later veras word.
“Maar Woensdag toe sy vriendin sy oorskot gaan haal, was sy erg geskok toe ’n ontvangsdame die as in ’n Solly Kramer-drankwinkelsak aan haar oorhandig. Sy het net die sak geneem en geloop,” het die persoon gesê.
Mnr. Kobus van Graan, eienaar van die begrafnisonderneming, sê dié misverstand het gekom nadat die man se familie gesê het hulle sal self ’n kissie voorsien.
“Gewoonlik plaas ons die as self in kissies wat ons voorsien.”
Van Graan sê die man se vriendin moes kort ná die verassing die as kom haal het.
“Maar ons moes eers toestemming by die man se pa kry om die as aan haar te gee.
“Die dag toe sy moes kom, het ons vir haar gewag, maar sy het vyf dae later opgedaag toe ek nie by die kantoor was nie. My ontvangsdame het toe die as en die verassingsertifikaat aan haar gegee en sy is daar weg.”
Volgens mnr. Hendrik du Preez by dié begrafnisondernemings se hoofkantoor het die man self die kissie gemaak waarin sy as geplaas sou word en daarom wou die familie nie hul kissies gebruik nie.
Die familielid dié plan is nog nie ’n rede om die man se as los in ’n drankwinkelsak te sit nie.
Van Graan sê dit is die eerste keer dat só iets gebeur.